Min hu butwila bħali , spilungone , qisu pilastru , x' aktarx semgħu dan il- kumpliment . L- aktar li huwa mxerred fost it- tfal , imma anki hemm xi kbar li jkomplu jgħiduh , għaliex it- tul mhux spiss in- norma , l- aktar fil- pajjiżi tan- naħa tagħna . L- espressjoni ssaħħarni għax dejjem staqsejt lili nnifsi għala t- twil jattira daqshekk attenzjoni . Biex inkunu għidna kollox , anki l- estrem l- ieħor , naturalment , jaqlagħha fuq rasu : min- nofs prinzjoni u s- sikspenz ta' dari , għan- nanu kemmxejn kattiva u l- ' qum bil- wieqfa' li hija kampjun ċelebri ta' l- umoriżmu jaqta' Malti . Forsi għax parte in causa , parte lesa u mixgħuf , imma l- qosra jeħlisuha ħafna aktar ħafif . Il- qosra tiggustahom , l- essenza fil- fliexen iż- żgħar ( u l- velenu wkoll ) , u l- qosra jafu jkunu ħfief ukoll , bħal Maradona u l- Bużu . It- tifkira li għandi tan- nies qosra l- iskola hija waħda fejn kienu jkunu popolari , minn quddiem f' gaj subien ( tara anki f' ċerta klikek ta' qattagħni fejn tinħasad tara wieħed qisu likk jippoppa sidru u jiftaħ idejh huma u jsegwuh ) , u kulħadd jaqbeż għalihom . Għax ma tridx tagħmel għaż- żgħar , imma jekk għandek il- ġażż , għamel għal min hu akbar minnek . U qisu t- twal jibżgħu anqas minnhom . Għax hemm twal u twal . Mhux dawk li jkunu ġà qishom ġolf , sovra - sviluppati . It- twal għal xejn , li jridu joqgħodu attenti ma jmorrux jaħbtu l- qrun , l- istikek forsi daqsxejn ħotbija u jbatu minn daharhom , tqal u goffi u jidhru minn kullimkien , li jidgħulhom jekk ikunu bil- wieqfa quddiemhom f' xi kunċert , u li agunija jekk ma jsibux post fuq ix- xarabank Malti u li jidħlu eżatt f' siġġu tat- tokis ta' l- Eden . Biex niġbdu lejn il- futbol , Koller taċ- Ċeki , li għamel l- ewwel ballun kontra l- Amerka , x' aktarx kien jipprendih kulħadd l- iskola . Imma skinny Peter Crouch , b' dak il- kunjom li jimplika tbaxxa , staħba , inżel , u qisu jdoqq bħal hunch , kien jibża' minnu xi ħadd ? L- ewwelnett , mid- dehra , imma meta darba mort nara l- Arsenal man- Newcastle , lil Beardsley kienu qed jgħiruh hekk , u dak ma fihx raġel . U ngħiduha kif inhi , nieħu minni u mhux biss , it- twal enormi tipo Crouch ma tarahomx plejers kbar is- soltu , l- aktar fil- pożizzjoni kruċjali li jilgħab fiha l- beanpole Ingliż . It- twal Crouchjani tqal u mhux ħfief , u qishom aktar magħmula għall- baskit jew għall- voli . Imma għalhekk il- futbol l- isbaħ logħba , għax poetiku fid- demokrazija tiegħu . Bla stikek u xkupi , imma trid biss ikollok riġlejk kollha hemm ( u lanqas bilfors ) , u bl- immaġinazzjoni tista' tiftiehem fuq l- għoli tal- mimduda u l- weqfin , basktijiet ġgieget ġebel siġriet . U tkun kif tkun , postok issibu dejjem , u mhemmx bżonn tkun speċjali wisq , bħal min jirkeb iż- żwiemel jew jiskorja f' qoffa jew iwassal il- ballun min- naħa għal oħra ta' xibka . Imma Crouch speċjali xorta . Apparti li jfakkarni fija , Crouch simpatikament għajnbaqru fil- ballun . M' ilnix insegwih nammetti , u . Jien rajtu xi ftit mal- Paragwaj u , bil- limiti kollha dovuti , narani nissielet fuq il- ħaxix kull nhar ta' Ħamis meta niltaqgħu nagħtu daqqtejn . U wkoll jaqbel , u nnota lil kull darba li Crouch iniżżel ballun , għid li għandu jtih daqqtejn tlieta qabel jaqbdu sew jew inkella jbiegħdu wisq u jitilfu . Il- Letis , akkanit tal- Liverpool imma mhux ta' l- Ingliżi ( search me ! ) , milli nifhem , ma tantx għandu pjaċir bih , u meta semmejtlu ċertu ġolf ieħor li ħarġuh is- Serbja fit- tieni taqsima , qalli li dak ukoll twil għalxejn . Il- Letis u Anġlu tgħidx x' passata għaddew bis- sostitut tal- Lillestroem li nħareġ mill- kowċ biex isaħħilhom l- attakk immexxi minn Michael Mifsud ( qasir , ħafif u tassew gustuż ) , imma tarahom it- tnejn , minkejja li għall- ballun jinqalgħu mhux ħażin , mhux li għandhom xi persuna timpressjonak . Allura , bqajt jiena biss naqbeż għal Crouch , li kienu jgħiruh freak waqt il- logħob tal- Premiership u li għandu " a good touch for a big man " , bil- parenteżi u l- kwalifiki kollha li l- kategoriji strambi jkollhom jgħaddu minnhom ( gay imma jħobbu l- futbol , ta ! iswed imma vera orrajt ! ) . Wiċċu wkoll jaffaxxinani : fundamentalment mhux sabiħ u mimli irġulija bħal ta' xi Figo jew kwalunkwe Taljan , imma gawky , ta' Ingliż stereotipiku mrobbi taħt sema ċlampu bit- te u l- iscones , birra l- pabb , a curry at the Paki jew deep - fried Mars bar mingħand iċ- chippie . Ifakkarni wkoll f' tifel Tas- Sliema , dejjem twil wisq għall- età żagħżugħa tiegħu , għadu gawky huwa wkoll imma bil- kruha ħelwa ta' Crouch u x' aktarx tixraqlu wkoll iż- żifna tar- rowbot , u min jaf kemm se jkun sabiħ darba jwarrad wara li l- ormoni jkunu straħu u jibda adultezza ta' sbuħija . Jekk naqra ' l Crouch , forsi żżejjed kif inhu s- soltu tiegħi imma l- likk naħseb spiss nolqtu , nimmaġina tifel forsi nervuż , kemmxejn inkwetat , nevrotiku ftit jew ħafna , jiddawwar mal- lasta tal- majk qisu serp li tah tal- qamar . Skizzojdi forsi wkoll , bħat- teorija fil- vina ta' Lombroso dwar il- karatteristiċi fiżiċi tal- kriminali li kienet ħasditni ta' tifel inqalleb il- Joy of Knowledge . Għalkemm x' aktarx , se jkollu l- kwota tiegħu ta' groupies , xorb u tbaħrid , u stejjer fuq is- Sun . U għalhekk , f' din it- Tazza aktar minn qatt qabel , wara kemm insofri għal Malta u l- Furjana , u t- tamiet qajla mwettqa għall- underdogs u l- minnows , il- plejers suwed , somor , imdaqqna , il- pajjiżi ta' l- Aħħar Dinja , Peter joħroġli s- simpatija mliġġma għall- Ingliżi u l- anti - Taljaniżmu , u drabi noħlomni fuq spallejh , the full 12 ' ' 11 of us , bit- trofew f' idejna inkantaw Football ' s Coming Home . Imma naħseb li l- isbaħ mod kif nista' nara ' l Crouch huwa bħala l- ġgant ġentili , tifel sew , ġismu stramb u mhux mifhum , li laħaq hemm fuq , l- Olimpu tal- kbar , u mejjet biex jitfgħu fix- xibka u jiżfnilna dik id- daqqa iebsa , wieqfa u mrażżna , ta' min ma jridx jidher wisq għax ġà bla ma jrid jidher biżżejjed , imma li ġismu kieku jista' jtir ' il fuq ' il fuq bil- ferħ . Bloggata ta' Mark Vella - Mark , bloggata tajba , kont ktibt artiklu jien fuq Peter Crouch , li deher fuq Anfield Island , li huwa l- magazine tal- Liverpool Supporters Club . . . Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .